rejauldu/bengali-wikipedia huggingface dataset:
আবুল-কাসিম সুলাইমান ইবনে আহমাদ ইবনে আইয়ূব ইবনে মুতায়ুইর আল-লাখমি আশ-শামী-আত-তাবারানী আল- হানবালি তাঁর যুগের অন্যতম সেরা হাদীসবিশারদ ছিলেন (২৬০ হিজরী/৮৭৪ খ্রিস্টাব্দ - ৩৬০ হিজরী/৯৭১ খ্রিস্টাব্দ)।   জীবনী  ইমাম আল তাবারানী ২৬০ হিজরীতে 'তাবারিয়া আশ-শাম' এ জন্মগ্রহণ করেন। তিনি এক হাজারেরও বেশি আলেম (মুহাদ্দিস) থেকে হাদীস বর্ণনা করেছেন। তিনি তাঁর জ্ঞানের তৃষ্ণা নিবারণে বহু অঞ্চল ঘুরে বেড়ান যার মধ্যে সিরিয়া, হারামায়েন তাইয়েবায়েন(মক্কা, মদিনা), ইয়েমেন, মিশর, বাগদাদ, কুফা, বাসরা এবং ইসফাহান ইত্যাদি রয়েছে।Tazkira-tul-Huffaz, vol. 3, pp. 85।  রচনাবলি  তিনি বহু হাদীস গ্রন্থ রচনা করেছিলেন, এর মধ্যে হলঃ  আল-মু'জাম আল-কবির,  আল-মুজাম আল-আওসাত এবং  আল-মুজাম আস-সাগীর। সাইয়্যিদুনা আবুল আব্বাস আহমদ বিন মনসুর বলেছেন: আমি ইমাম তাবারানীর কাছ থেকে তিন লক্ষ হাদীস বর্ণনা/সংগ্রহ করেছি।Siyar A’laam-un-Nubala, vol. 12, pp. 268  মৃত্যু   তিনি তার শেষ জীবনের বেশিরভাগ সময় ইরানের ইস্ফাহানে বসবাস করেন এবং ২৭শে জিলকদ ৩৬০ হিজরীতে তিনি মারা যান।   ছাত্র  তাঁর ছাত্রদের মধ্যে উল্লেখযোগ্যরা ছিলেন: আহমদ বিন 'আমর ইবনে' আবদুল-খালিক আল-বাসরী এবং আবু বকর আল-বাজজার।   কাজ  তিনি মূলত হাদীস সম্পর্কিত তিনটি কাজের জন্য পরিচিত:   আল-মু'জাম আল-কাবার - যা থেকে তিনি আবু হুরায়রার রীতি বাদ দেন।  আল-মু'জাম আল-আওসাত - এতে আবু হুরায়রা থেকে বর্ণিত রীতি রয়েছে  আল-মু'জাম আস-সাগীর - যেখানে তার প্রত্যেক হুজুরের কাছ থেকে একটি হাদীস রয়েছে।   আরও দেখুন    মাজমা আল জাওয়াইদ   তথ্যসূত্র    বহিঃসংযোগ    ইসলামী স্কলারদের বায়োডাটা  বিষয়শ্রেণী:৮৭৩-এ জন্ম বিষয়শ্রেণী:৯৭০-এ মৃত্যু বিষয়শ্রেণী:মুসলিম দার্শনিক বিষয়শ্রেণী:সুন্নি মুসলিম পণ্ডিত বিষয়শ্রেণী:৯ম শতাব্দীর আরব ব্যক্তি বিষয়শ্রেণী:১০ম শতাব্দীর আরব ব্যক্তি বিষয়শ্রেণী:৮৭০-এর দশকে জন্ম বিষয়শ্রেণী:৯৭১-এ মৃত্যু বিষয়শ্রেণী:হাদিস সংকলক বিষয়শ্রেণী:১০ম শতাব্দীর ইসলামের মুসলিম পণ্ডিত
আবদুল হালিম বয়াতি (৩০ অক্টোবর ১৯২৯ - ২১ ফেব্রুয়ারী ২০০৭) একজন বাংলাদেশি লোকসঙ্গীতশিল্পী। তিনি বিচার ধারার গান ও আধ্যাত্মিক সুফিগানের জন্য সবচেয়ে বেশি পরিচিত। তিনি বাংলাদেশে প্রথম লোকবাদ্যযন্ত্র সারিন্দা প্রবর্তন করেন। তিনি পাঁচ থেকে ছয় হাজার গানের রচয়িতা। লোকসঙ্গীতে বিশেষ অবদানের জন্য ২০০১ সালে বাংলা একাডেমি তাকে সম্মানসূচক ফেলোশিপ প্রদান করে।   প্রারম্ভিক জীবন  আবদুল হালিম বয়াতি ১৯২৯ সালের ৩০ অক্টোবর (১৩৩৬ বঙ্গাব্দের ১৫ কার্তিক) মাদারীপুর জেলার শিবচর উপজেলার বড়দোয়ালী গ্রামে জন্মগ্রহণ করেন। তার পিতার নাম আবদুল জব্বার মোড়ল এবং মাতা বড় বিবি। সাত বছর বয়স থেকে তিনি গান গাওয়া শুরু করেন।  ১৯৫৭ সালে বেতারে সরাসরি অনুষ্ঠানে লোকবাদ্যযন্ত্র সারিন্দা বাজান। পরবর্তীতে এটি পূর্ব বাংলায় জনপ্রিয় বাদ্যযন্ত্র হিসেবে পরিচিতি পায়।   সম্মাননা   কবি জাসিমউদ্দিন গবেষক স্বর্ণপদক  বাংলা একাডেমি ফেলো (২০০১)   তথ্যসূত্র   বিষয়শ্রেণী:১৯২৯-এ জন্ম বিষয়শ্রেণী:২০০৭-এ মৃত্যু বিষয়শ্রেণী:বাংলাদেশী লোকশিল্পী বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:মাদারীপুর জেলার ব্যক্তি বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশী পুরুষ সঙ্গীতজ্ঞ
thumb|right| ছোট আন্দামান ও কার নিকোবর দ্বীপের মাঝে দশ ডিগ্রি চ্যানেল দশ ডিগ্রি চ্যানেল  হল একটি প্রণালি বা চ্যানেল। এটি ছোট আন্দামান দ্বীপ ও কার নিকোবর দ্বীপের মাঝে অবস্থিত। চ্যানেলটি প্রায়  চওড়া। এই চ্যানেল ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ এর দুটি দ্বীপপুঞ্জ যথা আন্দামান দ্বীপপুঞ্জ এবং নিকোবর দ্বীপপুঞ্জকে পৃথক করেছে।চ্যানেলটি সর্বনিন্ম  চওড়া।  পঞ্চদশ শতাব্দীর সময় আরবের নাবিকরা পশ্চিমা বাণিজ্য বায়ু এর দ্বারা এই দশ ডিগ্রি চ্যানেল দিয়ে সুমাত্রা ও মলয় দ্বীপে চলাচল করত পণ্যবাহী জাহাজ নিয়ে। এই চ্যানেলের মধ্য দিয়ে ১০° উত্তর অক্ষাংশ রেখা চলে গেছে, তাই এই চ্যানেলটি দশ ডিগ্রি চ্যানেল হিসাবে পরিচিত।  আরও দেখুন  ছয় ডিগ্রি চ্যানেল  ছোট আন্দামান দ্বীপ  কার নিকোবর দ্বীপ  নিকোবর দ্বীপপুঞ্জ  তথ্যসূত্র   বিষয়শ্রেণী:ভারত মহাসাগর বিষয়শ্রেণী:ভারত মহাসাগরের চ্যানেল বিষয়শ্রেণী:আন্দামান ও নিকোবর দ্বীপপুঞ্জের ল্যান্ডফর্ম বিষয়শ্রেণী:প্রণালি বিষয়শ্রেণী:ভারতের সামুদ্রিক প্রণালি
মহসিন আলী পশ্চিমবঙ্গের একজন ভারতীয় রাজনীতিবিদ। তিনি ২০১৬ সালের পশ্চিমবঙ্গ বিধানসভা নির্বাচনে ভগবানগোলা নির্বাচনী এলাকা থেকে সিপিআইএম- এর সদস্য হিসেবে বিধানসভার সদস্য নির্বাচিত হন।   তথ্যসূত্র   বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:জীবিত ব্যক্তি
মালদা জাদুঘর পশ্চিমবঙ্গ প্রত্নতত্ত্ব অধিদপ্তরের অধীনে একটি প্রত্নতাত্ত্বিক জাদুঘর। জাদুঘরটি ১৯৩৭ সালে প্রতিষ্ঠিত হয় এবং এটি ভারতের পশ্চিমবঙ্গ রাজ্যের মালদহ জেলার ইংরেজ বাজারের শুভঙ্কর বাঁধ রোডে অবস্থিত।  জাদুঘরটি জেলার মধ্যে পাওয়া ঐতিহাসিক নিদর্শনসমূহ সংগ্রহ কেন্দ্র হিসাবে প্রথমে যাত্রা শুরু করে এবং মালদা জেলা গ্রন্থাগারের চত্বরে স্থাপন করা হয়। এটি পরবর্তী সময়ে পার্শ্ববর্তী একটি নতুন ও নিজস্ব ভবনে স্থানান্তরিত হয় এবং রাজ্য প্রত্নতত্ত্ব অধিদপ্তরের অধীনে একটি জাদুঘরের মর্যাদা লাভ করে।  যদিও মালদা নিজেই শুধুমাত্র ব্রিটিশ ঔপনিবেশিক শাসনের সময়ে উত্থিত হয়। নিকটবর্তী গৌড় ও পান্ডুয়া পুরো বাংলা অঞ্চলের রাজধানী শহর হিসাবে প্রতিষ্ঠিত হওয়ার কারণে, এই অঞ্চলটি সপ্তদশ শতাব্দীর শেষের দিক থেকে বাংলার ক্ষমতার কেন্দ্রে পরিণত হয়েছিল। সম্প্রতি এই জাদুঘরটি সংস্কার ও পুনঃনির্মাণ করা হয়। জাদুঘরটিতে এই অঞ্চলের প্রত্নতাত্ত্বিক, নৃতাত্ত্বিক ও ঐতিহাসিক নিদর্শন বা উপকরণসমূহ প্রদর্শিত হয়। জাদুঘরে ভাস্কর্য, ক্ষুদ্র প্রস্তরমূর্তি, ক্যালিগ্রাফিক শিলালিপি ট্যাবলেট, পোড়ামাটির ফলক ও অন্যান্য নিদর্শনসমূহের বেশ কয়েকটি সূক্ষ্ম নমুনা রয়েছে, যা ১৫০০ বছরেরও বেশি প্রাচীন ইতিহাস ও ঐতিহ্যের প্রতিনিধিত্ব করে। জাদুঘরে রয়েছে চতুর্থ ও পঞ্চম শতাব্দীর প্রাচীন হিন্দু দেবদেবীদের ভাস্কর্য।   প্রদর্শনের সময় ও প্রবেশ মূল্য   জাদুঘরটি প্রতি সপ্তাহের সোমবার, মঙ্গলবার, বুধবার, শুক্রবার ও শনিবার জনসাধারণের জন্য খোলা থাকে। সকাল ১০:৩০ ঘটিকা থেকে বিকাল ৫:৩০ ঘটিকা পর্যন্ত খোলা রাখা হয়। জাদুঘরটি বুধবার সকাল ১০ঃ৩০ থেকে দুপুর ২টো পর্যন্ত খোলা থাকে।  জাদুঘরে প্রবেশের জন্য প্রবেশ মূল্য নির্ধারিত রয়েছে। নির্ধারিত প্রবেশ মূল্য ভারতীয়দের জন্য ৫ টাকা ও বিদেশীদের জন্য ৫০ টাকা।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের জাদুঘর বিষয়শ্রেণী:ভারতের প্রত্নতাত্ত্বিক জাদুঘর বিষয়শ্রেণী:মালদহ জেলার দর্শনীয় স্থান বিষয়শ্রেণী:১৯৩৭-এ প্রতিষ্ঠিত জাদুঘর বিষয়শ্রেণী:১৯৩৭-এ ভারতে প্রতিষ্ঠিত বিষয়শ্রেণী:মালদহ
অ্যাক্টিনিডিয়া আরগুটা বা শক্ত কিউই হলো জাপান, কোরিয়া, উত্তর চীন এবং রাশিয়ান সুদূর পূর্বের একটি বহুবর্ষজীবী  দ্রাক্ষালতা । এই বর্গের অন্যান্য প্রজাতির তুলনায় এটি বাইরের অংশে চুলের মতো আঁশ ছাড়াই ছোট কিউই ফল উৎপাদন করে।Hardy Kiwifruit  Fruit Facts. 1996, California Rare Fruit Growers, Inc.   বিবরণ  ফলটিকে শক্ত কিউইফল, কিউই বেরি, আর্কটিক কিউই, বেবি কিউই, মিষ্টি কিউই, আঙ্গুর কিউই, উত্তরের কিউই বা ককটেল কিউই হিসাবে উল্লেখ করা হয়, এবং স্বাদে ও দেখতে কিউইফলের মতো ভক্ষণীয়, বেরি বা আঙ্গুরের আকারের ফল তবে সবুজ, বাদামী বা বেগুনি রঙের মসৃণ ত্বক, আবার কখনও কখনও লাল আভাযুক্ত। কিউইফলের চেয়ে প্রায়শই বেশি মিষ্টি, শক্ত কিউইফল পুরোটা খাওয়া যায় এবং খোসা ছাড়ানোর প্রয়োজন হয় না। পাতলা ত্বকযুক্ত এর বহিরাবরণ মসৃণ এবং চামড়াযুক্ত।   উদ্ভিদসংক্রান্ত ইতিহাস এবং শ্রেণীবিন্যাস  ১৮৪৩ সালে ফিলিপ ফ্রাঞ্জ ভন সিবোল্ড এবং জোসেফ জেরহার্ড জুকারিনি অ্যাক্টিনিডিয়া আরগুটাকে (Actinidia arguta) ট্রোকোস্টিগমা আরগুটাম (Trochostigma argutum) হিসাবে প্রথম বর্ণনা করেন। জুলেস এমিলি প্লাঞ্চনের দুর্বল প্রস্তাব প্রকাশের পর ১৮৬৭ সালে ফ্রিডরিচ আন্তন উইলহেলম মিকুয়েল প্রজাতিগুলিকে এক্টিনিডিয়া বর্গে স্থানান্তরিত করেন।   জাত প্রজাতি তিনটি জাত নিয়ে গঠিত: অ্যাক্টিনিডিয়া আরগুটা জাত আরগুটা (autonym) অ্যাক্টিনিডিয়া আরগুটা var. জিরালাডি (Diels) Vorosch. অ্যাক্টিনিডিয়া আরগুটা var. হাইপোলিউকা (Nakai) Kitam. মূলত লুডভিগ ডিয়েলস ১৯০৫ সালে অ্যাক্টিনিডিয়া আরগুটা জাত জিরালাডিকে প্রজাতি হিসেবে (অ্যাক্টিনিডিয়া জিরালডি) বর্ণনা করেন, তবে পরে ১৯৭২ সালে ভ্লাদিমির নিকোলেভিচ ভোরোসিলভ  এ. অর্গুটার জাত কমিয়ে আনেন। মূলত ১৯০৪ সালে টেকনোশিন নাকাই এ. আরগুটা জাত হাইপোলিউকা প্রজাতি র‌্যাঙ্কে (অ্যাক্টিনিডিয়া হাইপোলিউকা) বর্ণনা করেন, কিন্তু ১৯৮০ সালে সিরো কিতামুরা এ. আরগুটার জাত কমিয়ে আনেন। অ্যাক্টিনিডিয়া আরগুটাকে লিয়োকার্পা বিভাগে এবং সিরিজ লামেলাটা শ্রেণীতে রাখা হয়, তবে বর্তমান এই প্রশ্নবিদ্ধ শ্রেণিবিন্যাসটি অসমর্থিত।  উদ্ভিজ্জ সংস্কৃতি   চাষ  থাম্ব|একটি লোহার জালিতে লতার চাষ করা হয়েছে   পরাগায়ন এবং ফসল    বালাই   বাণিজ্যিক উৎপাদন   রন্ধনসম্পর্কিত ব্যবহার   শক্ত কিউই জ্যাম তৈরিতে ব্যবহার করা যেতে পারে।    কোরিয়া  কোরিয়ায় শক্ত কিউই দারে (  ) নামে পরিচিত   )। দারে-সান নামে পরিচিত কচি পাতা প্রায়শই নামুল সবজি হিসাবে খাওয়া হয়।     রাশিয়া    মার্কিন যুক্তরাষ্ট্রে অধিক্রামক    জীবাশ্ম রেকর্ড    তথ্যসূত্র   বিষয়শ্রেণী:লতা বিষয়শ্রেণী:চীনের উদ্ভিদ বিষয়শ্রেণী:জাপানের উদ্ভিদ বিষয়শ্রেণী:এশিয়ার উদ্যান উদ্ভিদ
গৌড়ীয় বৈষ্ণবধর্মে(হিন্দুধর্মের একটি সম্প্রদায়) অস্তিত্বের শক্তি তিনটি প্রাথমিক শক্তি হিসাবে বিবেচিত হয়, অন্তরঙ্গা (চিন্ময়), বহিরঙ্গা (বস্তুগত) ও তটস্থা যাকে "প্রান্তিক" বলা যায়।  এই বিশ্বাস অনুসারে, বহিরঙ্গা শক্তি কখনই অন্তরঙ্গা হতে পারে না, অন্তরঙ্গা শক্তি বস্তু বা জড় কিছু দ্বারা কলঙ্কিত বা পরিবর্তিত হতে পারে না, তবে তটস্থা শক্তি অন্তরঙ্গা বা বহিরঙ্গা শক্তির সাথে যুক্ত হতে পারে।  তটস্থাকে প্রান্তিক শক্তি বলা হয়। যদিও এটি ঈশ্বরের শক্তির অভিব্যক্তি তাই অন্তরঙ্গা বা ঐশ্বরিক। প্রকৃতপক্ষে তটস্থা শক্তি জড় প্রপঞ্চের মোহ দ্বারা পরাস্ত হতে পারে। এটিই স্বতন্ত্র আত্মাকে ভগবান থেকে বিচ্ছিন্ন করে থাকে। যদিও স্বতন্ত্র আত্মা ঈশ্বরের জড়া প্রকৃতিতে যুক্ত হতে পারে,জড়া প্রকৃতি ঈশ্বরের তুলনায় ক্ষুদ্রাতিক্ষুদ্র। গৌড়ীয় বৈষ্ণবধর্মে জড়া বা বহিরঙ্গা প্রকৃতি একটি সংজ্ঞা যা জীবকে পরমেশ্বর ভগবান থেকে আলাদা করে, যদিও মায়া ভগবানকে কলুষিত করা যায় না, তবে জীবকে করতে পারে।   প্রান্তিক বা তটস্থা শক্তিকে পৃথক জীবের অপরিহার্য প্রকৃতি হিসাবে বিবেচনা করা হয়। যদিও জীবাত্মা চিরশাশ্বত,  তারা বহিরঙ্গা প্রকৃতি ও উচ্চতর অন্তরঙ্গা শক্তির  মধ্যে তটস্থা শক্তি হিসাবে অবস্থান করে। অন্য কথায়, তটস্থা হল বহিরঙ্গা (বস্তুগত) শক্তি ও স্বয়ং ভগবান শ্রীকৃষ্ণের অন্তরঙ্গা শক্তির মধ্যবর্তী শক্তি। চৈতন্য চরিতামৃত, মধ্য, শ্লোক ৬/১৬০-এ এই তিনটি শক্তিকে গণনা করা হয়েছে: পরমেশ্বর ভগবানের শক্তি তিনটি পর্যায়ে বিভক্ত - অন্তরঙ্গা স্বরূপশক্তি, তটস্থা শক্তি এবং বহিরঙ্গা শক্তি। আরেকটি শ্লোকে (চৈতন্য চরিতামৃত, মধ্য, ৮/১৫২) আরও তথ্য দেয়া হয়েছে অন্য কথায়, এগুলো সবই ভগবানের শক্তি - অন্তরঙ্গা, বহিরঙ্গা এবং তটস্থা। কিন্তু অন্তরঙ্গা শক্তি হল ভগবানের স্বরূপ শক্তি এবং তা অন্য দুটি শক্তির উপরে । তাই জীবাত্মা বা কখনও পরমেশ্বর ভগবানের সমান নয়। জীব সর্বদা তাঁর অধীনস্থ।  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:বৈষ্ণবধর্ম
রোনা বাতিঘর হল দক্ষিণ রোনা, স্কটল্যান্ডের একটি বাতিঘর।   বাতিঘরটি নর্দান লাইটহাউস বোর্ড দ্বারা পরিচালিত হয়। এটি ক্যাটাগরি বি তালিকাভুক্ত।  বাতিঘরটি উত্তর রোনা দ্বীপে অবস্থিত ১৯৮৪ সালের বাতিঘরের সাথে মিলিয়ে ফেলা উচিত নয়।   ইতিহাস    আরো দেখুন    স্কটল্যান্ডের বাতিঘরের তালিকা  নর্দার্ন লাইটহাউস বোর্ড বাতিঘরের তালিকা   তথ্যসূত্র   বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:স্কটল্যান্ডের বাতিঘর বিষয়শ্রেণী:১৮৫৭-এ সম্পন্ন বাতিঘর
আগলা ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ১২টি মৌজার সংখ্যা: ১১টি মোট জনসংখ্যা: ১৮,৩৮৩ জন।   শিক্ষা  সাক্ষরতার হার: ৭৫%। শিক্ষা প্রতিষ্ঠান:  সরকারী প্রাথমিক বিদ্যালয়: ০৮টি  উচ্চ বিদ্যালয়: ০১টি  মাদ্রাসা: ০৫টি।   উল্লেখযোগ্য ব্যক্তিত্ব    মহাকবি কায়কোবাদ, আধুনিক বাংলা সাহিত্যের প্রথম মুসলিম কবি  শেখ মাকসুদ আলী, সাবেক সচিব, ত্রাণ ও পুনর্বাসন মন্ত্রণালয় ও বাংলাদেশ পরিকল্পনা কমিশন এবং প্রতিষ্ঠাতা রেক্টর, বাংলাদেশ লোক প্রশাসন প্রশিক্ষণ কেন্দ্র, সাভার, ঢাকা  লিয়াকত আলী লাকী, মহাপরিচালক, বাংলাদেশ শিল্পকলা একাডেমী  এ এম সুবিদ আলী (টিপু), সাবেক সদস্য বাংলাদেশ গণপরিষদ ও প্রতিষ্ঠাতা সভাপতি, বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ)  আবু মো. দেলোয়ার হোসেন, বাংলাদেশী ইতিহাসবিদ ও অধ্যাপক, ইতিহাস বিভাগ, ঢাকা বিশ্ববিদ্যালয়  আজিজুর রহমান ফকু, মুক্তিযুদ্ধের সংগঠক, বর্ষীয়ান রাজনীতিবিদ ও বাংলাদেশ কৃষক লীগের সাবেক সহ-সভাপতি   দর্শনীয় স্থান  মহাকবি কায়কোবাদের বাড়ি: নবাবগঞ্জের আগলা পূর্বপাড়া গ্রামে কায়কোবাদের বাড়ি অবস্থিত।  পূর্বপাড়া মিয়াবাড়ী মসজিদ:   জনপ্রতিনিধি  বর্তমান চেয়ারম্যান: শিরিন চৌধুরী প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালমোঃ মজিদ মিয়ামোঃ চুন্নু মিয়াঅখিল সাহাহাসানুল ইসলাম চৌধুরী (ধলা মিয়া)হবি আলম আল কোরেশীহাজী মোঃ আব্দুল জলিলআলহাজ্ব মোঃ রমজান হোসেনআমিনুল ইসলাম বাবুসালাউদ্দিন খান মজলিশ (সেলিম)১৯৯২-১৯৯৭মোঃ আবেদ হোসেন১৯৯৭-২০২২   গ্রামসমূহের নাম  কালুয়াহাটি, খানহাটি, গকুলনগর, চরচরিয়া, চর মধুচরীয়া, ছাতিয়া, টিকরপুর, দিনাজপুর, পূর্বপাড়া, বেনুখালী, মাঝপাড়া, মোহনপুর।   আরও দেখুন   ঢাকা জেলা  নবাবগঞ্জ উপজেলা   তথ্যসূত্র    বহিঃসংযোগ  ওয়েবসাইট   বিষয়শ্রেণী:নবাবগঞ্জ উপজেলার ইউনিয়ন
নরেন্দরপাল সিং (জন্ম ১৯২৪, লায়ালপুর, ব্রিটিশ ভারত) একজন পাঞ্জাবী ঔপন্যাসিক।   কর্মজীবন  ১৯৪২ খ্রিষ্টাব্দ থেকে তিনি সেনাবাহিনীতে যোগ দেন। এই সময় তিনি দ্বিতীয় বিশ্বযুদ্ধ চলাকালীন পশ্চিম এশিয়ায় কর্মরত ছিলেন। তিনি ১৯৬২-১৯৬৬ খ্রিষ্টাব্দ পর্যন্ত  ভারতের রাষ্ট্রপতির সামরিক সচিব ছিলেন। ১৯৭৩ খ্রিষ্টাব্দে তিনি ব্রিগেডিয়ার পদে অবসর নেন।   রচনা   ট্র্যাপড  অন দ্য ক্রেস্ট অব টাইম  দ্য ফ্লেমিং হিলস  মোহন সিং  ফারোজ ইন দ্য স্নো  লাইট স্ট্যান্ডস অ্যাসাইড  ক্রসরোডস  সূতরধার  টাপূ  ওয়ালহু নিক্কী   পুরস্কার  তিনি ১৯৭৬ খ্রিষ্টাব্দে বা মুলহাজা হোশিয়ার নামক তার গ্রন্থ রচনার জন্য সাহিত্য অকাদেমি পুরস্কার লাভ করেন   আরও দেখুন   পাঞ্জাবীর জন্য সাহিত্য অকাদেমি পুরস্কার বিজয়ীদের তালিকা   তথ্যসূত্র   বিষয়শ্রেণী:ভারতীয় লেখক বিষয়শ্রেণী:সাহিত্য অকাদেমী পুরস্কার বিজয়ী বিষয়শ্রেণী:১৯২৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:ফয়সালাবাদের ব্যক্তি বিষয়শ্রেণী:১৯২৩-এ জন্ম বিষয়শ্রেণী:২০০৩-এ মৃত্যু বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:ভারতীয় পুরুষ লেখক বিষয়শ্রেণী:পাঞ্জাবি ভাষার লেখক বিষয়শ্রেণী:দ্বিতীয় বিশ্বযুদ্ধের ভারতীয় সেনা কর্মকর্তা
ফালাকাটা (বিধানসভা কেন্দ্র) ভারতের পশ্চিমবঙ্গ রাজ্যের  আলিপুরদুয়ার জেলার একটি বিধানসভা কেন্দ্র। এই আসনটি  (এসসি) জন্য সংরক্ষিত।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে ১৩ নং কালচিনি (এসসি) বিধানসভা কেন্দ্রটি ফালাকাটা সিডি ব্লক এবং পূর্ব কন্তলবারি গ্রাম পঞ্চায়েত গুলি আলিপুরদুয়ার-১ সিডি ব্লকের অন্তর্গত।  ফালাকাটা(এসসি) বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসটি) র অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫৭ফালাকাটাজগদানন্দ রায়প্রজা সোশালিস্ট পার্টি১৯৬২হিরালাল সিংহ ভারতীয় জাতীয় কংগ্রেস১৯৬৭জগদানন্দ রায়প্রজা সোশালিস্ট পার্টি১৯৬৯জগদানন্দ রায়ভারতীয় জাতীয় কংগ্রেস১৯৭১জগদানন্দ রায়ভারতীয় জাতীয় কংগ্রেস১৯৭২জগদানন্দ রায়ভারতীয় জাতীয় কংগ্রেস১৯৭৭জগেন্দ্রনাথ সিংহ রায়ভারতের কমিউনিস্ট পার্টি (মার্ক্সবাদী)১৯৮২জগেন্দ্রনাথ সিংহ রায়ভারতের কমিউনিস্ট পার্টি (মার্ক্সবাদী)১৯৮৭জগেন্দ্রনাথ সিংহ রায়ভারতের কমিউনিস্ট পার্টি (মার্ক্সবাদী)১৯৯১জগেশ চন্দ্র বর্মণভারতের কমিউনিস্ট পার্টি (মার্ক্সবাদী)১৯৯৬জগেশ চন্দ্র বর্মণভারতের কমিউনিস্ট পার্টি (মার্ক্সবাদী)২০০১জগেশ চন্দ্র বর্মণভারতের কমিউনিস্ট পার্টি (মার্ক্সবাদী)২০০৬জগেশ চন্দ্র বর্মণভারতের কমিউনিস্ট পার্টি (মার্ক্সবাদী)২০১১অনিল অধিকারীসর্বভারতীয় তৃণমূল কংগ্রেস  ২০১৬ নির্বাচন  পশ্চিমবঙ্গ বিধানসভা নির্বাচন, ২০১৬, তৃণমূলের অনিল অধিকারী তাঁর নিকটতম প্রতিদ্বন্দ্বী সিপিআই (এম) -এর ক্ষিতীশ চন্দ্র রায়কে পরাজিত করেন।  নির্বাচনী ফলাফল  ২০১১ সালের নির্বাচনে, তৃণমূল কংগ্রেসের অনিল অধিকারী তার নিকটতম প্রতিদ্বন্দ্বী সিপিআই (এম) -এর রবীন্দ্রনাথ বর্মনকে পরাজিত করেন।  ১৯৭৭-২০০৬ ২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে  সিপিআই (এম) এর জগেশচন্দ্র বর্মণ জয়ী হন ফালাকাটা বিধানসভা কেন্দ্র থেকে তার নিকটতম প্রতিদ্বন্দ্বী তৃণমূল কংগ্রেসের অনিল অধিকারীকে পরাজিত করে ২০০৬ সালে এবং ২০০১ সালে, এবং কংগ্রেসের গজেন্দ্রনাথ বর্মন ১৯৯৬ সালে এবং ১৯৯১ সালে। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর জগেন্দ্রনাথ সিংহ রায় ১৯৮৭ সালে কংগ্রেসের ললিত মোহন রায়কে পরাজিত করেন, ১৯৮২ সালে কংগ্রেসের জগেশচন্দ্র রায় এবং ১৯৭৭সালে কংগ্রেসের গজেন্দ্রনাথ বর্মণকে পরাজিত করেন।  ১৯৫৭-১৯৭২ কংগ্রেসের জগদানন্দ রায় ১৯৭২ সালে আসন লাভ করেন, ১৯৭১  এবং ১৯৬৯।  পিএসপি প্রতিনিধিত্ব করে জগদানন্দ রায় ১৯৬৭ সালে আসন লাভ করেন। কংগ্রেসের হিরালাল সিংহ ১৯৬২ সালে জয়ী হন।  ১৯৫৭ সালে পিএসপি জগদানন্দ রায় জয়ী হন।   তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:আলিপুরদুয়ার জেলার রাজনীতি
সংক্ষিপ্ত বিবরণ ম্যালেরিয়া হল মানুষ এবং অন্যান্য প্রাণীদের একটি মশা-বাহিত সংক্রামক রোগ।  100px|left   রোগের লক্ষণ  প্রথম দিকে মাথাধরা, ক্ষুধামন্দা, বমি বমি ভাব, কোষ্ঠকাঠিন্য, অনিদ্রা ইত্যাদি লক্ষণ দেখা দেয়।   100px|left   মারাত্মক ম্যালেরিয়া লক্ষণ  মারাত্মক ক্ষেত্রে ম্যালেরিয়া হলে  হলুদ ত্বক,  মৃগী রোগে আক্রান্ত হওয়া খিঁচুনি, কোমা, বা মৃত্যুর কারণ হতে পারে।   100px|left   লক্ষণ সময়  সংক্রামিত মশার কামড়ানোর সাধারণত দশ থেকে পনের দিন পরে লক্ষণগুলি দেখা দেয়।   100px|left   চিকিৎসা না করার ঝুঁকি  যদি সঠিকভাবে চিকিৎসা না করা হয়, কয়েক মাস পরে এই রোগের পুনরাবৃত্তি হতে পারে।   100px|left   আংশিক প্রতিরোধের ক্ষমতা  সম্প্রতি যারা কোন প্রকারের সংক্রমণ থেকে সুস্থ হয়েছেন, তাদের মধ্যে পুনরায় সংক্রমণের সাধারণত হালকা লক্ষণ দেখা যেতে পারে।   100px|left   আংশিক প্রতিরোধের ক্ষমতা সীমাবদ্ধতা  এই আংশিক প্রতিরোধের ক্ষমতা কয়েক মাস থেকে কয়েক বছরের মধ্যে অদৃশ্য হয়ে যায়, যদি কোন ব্যক্তির ম্যালেরিয়ার ক্রমাগত সংস্পর্শে থাকে।   100px|left  কারণ ম্যালেরিয়া রোগের মূল কারণে প্লাজমোডিয়াম গোত্রের প্রোটিস্টা (এক ধরনের অণুজীব)।   100px|left   প্রাথমিক সংক্রমণ  এই রোগটি একটি সংক্রমিত স্ত্রী মশার (আনোফেলিস মশা) কামড় সাথে শুরু হয়, যা তার লালা মাধ্যমে প্রোটিস্টর সংবহন তন্ত্রের মধ্যে প্রবেশ করে এবং শেষে যকৃৎতে পৌছায়, যেখানে তারা পরিপক্ক হয় এবং বংশবৃদ্ধি করে এবং ছড়িয়ে পড়ে।   100px|left  যকৃৎতে ছড়িয়ে পড়া  লালার মাধ্যমে প্রোটিস্টর সংবহন তন্ত্রের মধ্যে প্রবেশ করে এবং শেষে যকৃৎতে পৌছায়, যেখানে তারা পরিপক্ক হয় এবং বংশবৃদ্ধি করে।    100px|left   ম্যালেরিয়া সংক্রমণের প্রজাতি  মানুষের দেহে পাঁচটি প্রজাতির প্লাজমোডিয়াম প্রেরণ এবং সংক্রমণ ঘটতে পারে।  বেশিভাগ ক্ষেত্রে মৃত্যুর কারণ হল প্লাজমোডিয়াম ফ্যালসিপেরাম।  100px|left  রোগ নির্ণয় ম্যালেরিয়া সাধারণত ব্লাড ফিল্মস ব্যবহার করে রক্তের দূরবীক্ষণ পরীক্ষার মাধ্যমে নির্ণয় করা হয়,  100px|left   দ্রুত রোগ নির্ণয় অথবা অ্যান্টিজেন-ভিত্তিক দ্রুত ডায়গনস্টিক পরীক্ষার মাধ্যমে নির্ণয় করা হয়।আধুনিক প্রযুক্তিতে প্যারাসাইটের ডিএনএ শনাক্ত করার জন্য পলিমারেজ শৃঙ্খল বিক্রিয়ার ব্যবহার উন্নত করা হয়েছে, কিন্তু এর খরচ ও জটিলতার জন্য ব্যাপকভাবে ম্যালেরিয়া-কবলিত এলাকায় ব্যবহার করা হয় না।   100px|left   তথ্যসূত্র   বিষয়শ্রেণী:ভিডিওউইকি স্ক্রিপ্ট
দুর্গাচরণ ব্যানার্জী (১৮৯৮-১৯৫২) ছিলেন একজন বাংলাভাষী ভারতীয় আইনজ্ঞ এবং প্রথম লোকসভার সংসদ সদস্য।Members Bioprofile   প্রাথমিক জীবন এবং শিক্ষা  তিনি ১৮৯৮ সালের জানুয়ারি মাসে মেদিনীপুরে অনুকূল চরণ ব্যানার্জির কাছে জন্মগ্রহণ করেন। তিনি মেদিনীপুর কলেজ এবং স্কটিশ চার্চ কলেজে শিক্ষা লাভ করেন।Some Alumni of Scottish Church College in 175th Year Commemoration Volume. Scottish Church College, April 2008. page 592. পরে তিনি কলকাতা বিশ্ববিদ্যালয়ে ফৌজদারি আইন নিয়ে পড়াশোনা করেন। তিনি ত্রিগুণা দেবীকে ১৯১৩ সালের এপ্রিল মাসে বিয়ে করেন।Members Bioprofile   কর্মজীবন  তিনি একজন ফৌজদারি আইনজীবী হিসাবে শুরু করেছিলেন। পরে তিনি পাবলিক প্রসিকিউটরদের প্যানেলে দায়িত্ব পালন করেন। তিনি ১৯২১ সালে মেদিনীপুর পৌরসভার মিউনিসিপ্যাল কমিশনার হিসেবেও কাজ করেছিলেন। পরে তিনি মেদিনীপুরের ডায়মন্ড অ্যামেচার থিয়েটারের ম্যানেজার হিসেবে কাজ করেন। তিনি মেদিনীপুরের রামকৃষ্ণ মিশন, সেবাশ্রম এবং হাসপাতালের কার্যকলাপের সাথে জড়িত ছিলেন।Members Bioprofile  তিনি ভারতীয় জনসংঘের প্রার্থী হিসাবে ১৯৫২ সালে প্রথম লোকসভা নির্বাচনে মেদিনীপুর-ঝাড়গ্রামের পূর্বের লোকসভা কেন্দ্র থেকে নির্বাচিত হন।Members Bioprofile   তথ্যসূত্র   বিষয়শ্রেণী:ভারতীয় জনসংঘের রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:২০শ শতাব্দীর বাঙালি বিষয়শ্রেণী:প্রথম লোকসভার সদস্য বিষয়শ্রেণী:১৯৫২-এ মৃত্যু বিষয়শ্রেণী:১৮৯৮-এ জন্ম বিষয়শ্রেণী:মেদিনীপুরের ব্যক্তি
সুখুমি বা সুখুম ( : ) যার জর্জীয় নাম সোখুমি ( ,  ) বা আবখাজ নাম আকওয়া ( ) হলো কৃষ্ণ সাগরের পূর্ব উপকূলে একটি প্রশস্ত উপসাগরের তীরে অবস্থিত একটি রাজধানী শহর, যা  আবখাজিয়া প্রজাতন্ত্রের রাজধানী এবং বৃহত্তম শহর। ১৯৯৩ সালে সংঘটিত যুদ্ধের পর থেকেই আবখাজিয়া এটি নিয়ন্ত্রণ করেছে। আন্তর্জাতিকভাবে আবখাজিয়া এখনো জর্জিয়ার অংশ হিসেবে বিবেচিত হয়। শহরটি আন্তর্জাতিক ব্ল্যাক সি ক্লাবের সদস্য। শহরটিতে একটি বিমানবন্দর, একটি বন্দর, একটি প্রধান রেল জংশন ও একটি হলিডে রিসোর্ট রয়েছে।   সুখুমির ইতিহাস খ্রিস্টপূর্ব ৬ষ্ঠ শতাব্দীতে পাওয়া যায়, যখন এটিতে গ্রীকরা বসতি স্থাপন করে, যারা এটির নামকরণ করেছিল ডায়োসকিউরিয়াস। এই সময় ও পরবর্তী রোমান যুগে শহরের বেশিরভাগ অংশ কৃষ্ণ সাগরের নীচে অদৃশ্য হয়ে যায়। আবখাজিয়া রাজ্য এবং তারপর জর্জিয়ার অংশ হয়ে উঠলে শহরটির নামকরণ করা হয়েছিল সুখুমি। স্থানীয় রাজকুমারদের মাঝে প্রতিদ্বন্দ্বিতায় এটি ১৫৭০ এর দশকে উসমানি সাম্রাজ্যের অংশ হয়ে ওঠে। ১৮১০ সালে রুশ সাম্রাজ্য দ্বারা দখলকৃত হওয়ার পর্যন্ত উসমানীয়দের হাতে রয়ে যায়। রাশিয়ার গৃহযুদ্ধের সময় একটি সংঘাতের পর এটি স্বাধীন জর্জিয়ার অংশ হয়ে ওঠে।  ১৯২১ সালে জর্জিয়া গণতান্ত্রিক প্রজাতন্ত্র সোভিয়েত বলশেভিক বাহিনী কর্তৃক দখলীকৃত হয়। ১৯৯০-এর দশকের গোড়ার দিকে সোভিয়েত ভেঙে যাওয়ার পর  আবখাজ-জর্জীয় সংঘর্ষের সময় শহরটি উল্লেখযোগ্য ক্ষতির সম্মুখীন হয়। আবখাজিয়া স্বাধীন হলে এটিকে তার রাজধানী ঘোষণা করে। বর্তমান শহরে ৬০,০০০ জন লোক বাস করে, যা সোভিয়েত আমলের শেষের দিকে এখানে বসবাসকারী জনসংখ্যার মাত্র অর্ধেক।   তথ্যসূত্র   বিষয়শ্রেণী:জর্জীয় শহর বিষয়শ্রেণী:এশিয়ার রাজধানী বিষয়শ্রেণী:ইউরোপের রাজধানী বিষয়শ্রেণী:এশিয়ার বন্দর শহর বিষয়শ্রেণী:ইউরোপের বন্দর শহর বিষয়শ্রেণী:কৃষ্ণ সাগরের বন্দর শহর বিষয়শ্রেণী:খ্রিস্টপূর্ব ৬ষ্ঠ শতাব্দীতে প্রতিষ্ঠিত জনবহুল স্থান
গাঙ্গু বা গঙ্গাধর শাস্ত্রী ওয়াবলে ছিলেন দাক্ষিণাত্যের একজন ব্রাহ্মণ শাসক। বাহমানি সালতানাতের প্রতিষ্ঠাতা আলাউদ্দিন হাসান বাহমান শাহ ছিলেন তার একজন দাস ও সেনাপতি।   জীবনী  গাঙ্গু ছিলেন দাক্ষিণাত্যের একজন ব্রাহ্মণ শাসক। ১৭ শতকের কবি ফিরিশতা দ্বারা বর্ণিত একটি জনপ্রিয় কিংবদন্তি রয়েছে, যেখানে বলা হয়েছে যে হাসান গাঙ্গু (আলাউদ্দিন বাহমান শাহ) ছিলেন গাঙ্গু (তাই তার নাম হাসান গাঙ্গু) নামে একজন ব্রাহ্মণ শাসকের দাস, যিনি হাসানকে হিন্দুত্ববাদ শিক্ষা দিয়েছিলেন এবং তাকে তার সেনাবাহিনীতে একজন জেনারেল বানিয়েছিলেন।The Discovery of India, J.L.Nehru ইতিহাসবিদরা কিংবদন্তির কোন প্রমাণ খুঁজে পাননি।   তথ্যসূত্র    উদ্ধৃত কাজ          বিষয়শ্রেণী:ভারতের ইতিহাস বিষয়শ্রেণী:বাহমানি সালতানাত বিষয়শ্রেণী:ব্রাহ্মণ
তুংহুয়া  বিশ্ববিদ্যালয় () চীনের সাংহাইতে অবস্থিত একটি পাবলিক রিসার্চ ইউনিভার্সিটি। এটি ১৯৫১ সালে প্রতিষ্ঠিত হয় , এটি চীনের ১৯৯৫ সালে প্রণীত শিক্ষা নীতি 'প্রোজেক্ট ২১১' এর জাতীয় মূল ইউনিভার্সিটির একটি সদস্য, যা উচ্চ স্তরের প্রযুক্তিগত ও বৈজ্ঞানিক গবেষণার উপর গুরুত্ব দিয়ে থাকে। এটি বিশেষ করে প্রকৌশল, ব্যবসায় এবং টেক্সটাইল ডিজাইনের জন্য সুপরিচিত, যার মধ্যে ফ্যাশন ডিজাইন, টেক্সটাইল ইঞ্জিনিয়ারিং, আন্তর্জাতিক বাণিজ্য, পদার্থবিজ্ঞান এবং তথ্য প্রযুক্তি বিভাগগুলি কয়েক দশক ধরে চীনে ক্রমশ রূপান্তরিত হয়েছে।http://yua.uniform-odm-oem.net/news/donghua-university-and-the-textile-industry-in-7376310.html বস্ত্র শিল্পে চীনের বাজারের জন্য এই বিশ্ববিদ্যালয়ের ভূমিকা অনেক। এখানে উচ্চ স্তরের প্রযুক্তিগত ও বৈজ্ঞানিক গবেষণা শিক্ষার্থীদের দক্ষ হিসাবে গড়ে তুলে।   ইতিহাস  এটি ১৯৫১ সালের জুন মাসে প্রতিষ্ঠিত তুংহুয়া  বিশ্ববিদ্যালয়  মূলত নামটি পূর্ব-চীন টেক্সটাইল ইনস্টিটিউট অব সাইন্স অ্যান্ড টেকনোলজি () নামে অভিহিত করা হয়। ১৯৮৫ সালের সেপ্টেম্বর মাসে, বিশ্ববিদ্যালয়টি চীন টেক্সটাইল বিশ্ববিদ্যালয় () নামে নাম পরিবর্তিত করে এবং ১৯৯৯ সালের  আগস্ট মাসে  এটি আবার তুংহুয়া  বিশ্ববিদ্যালয়ে নামে পরিবর্তিত করে। ১৯৬০ সাল থেকে এটি একটি রাষ্ট্রীয় গুরুত্বপূর্ণ বিশ্ববিদ্যালয় এবং চীনের প্রথম শিক্ষা প্রতিষ্ঠানগুলির মধ্যে একটি হিসাবে স্বীকৃতি পায় ।https://www.topuniversities.com/universities/donghua-university এটি   তিনটি তিন স্তরের ডিগ্রি প্রদান করতে করে থাকে । ডিগ্রিগুলো হলো : ব্যাচেলর , মাস্টার্স , এবং ডক্টরেট ডিগ্রি ।    একাডেমিক উন্নয়ন  বিশ্ববিদ্যালয়টি একই সাথে প্রকৌশল, অর্থনীতি, ব্যবস্থাপনা, সাহিত্য এবং শিল্প, আইন, বিজ্ঞান, এবং শিক্ষা সহ একটি সুবিশাল ক্ষেত্রের জুড়ে স্নাতকোত্তর এবং স্নাতক ডিগ্রী প্রোগ্রামের বিস্তৃত  বহু-শৃঙ্খলামূলক বিষয়ে শিক্ষা প্রদান করে আসছে । এর মধ্যে রয়েছে ১২ টি কলেজ এবং বিদ্যালয় রয়েছে, ৫৪ টি স্নাতক প্রোগ্রাম, ৬১ টি মাস্টার্স ডিগ্রি প্রোগ্রাম, ৩০ টিডক্টরেট ডিগ্রি প্রোগ্রাম এবং পাঁচটি পোস্টডকোলাল রিসার্চ প্রোগ্রাম রয়েছে, যার মধ্যে ছয়টি রাষ্ট্রীয় মূল শাখা এবং সাতটি সাংহাই শহরের পৌরসভা প্রধান শাখা রয়েছে। একাডেমিক সাফল্য এ্যারোনটিক্স, সামরিক বিজ্ঞান, নতুন উপাদান, স্থাপত্য, এবং পরিবেশ সুরক্ষা ।  চীনের কলেজ ও বিশ্ববিদ্যালয়ে বৈধ পেটেন্টের সংখ্যায় শীর্ষ ১২ টির একটি এটি ।  বিশ্ববিদ্যালয়ের ৩০,০০০ এর বেশি শিক্ষার্থী এবং ২,৭০০ এর বেশি শিক্ষক এবং কর্মী রয়েছে, চীনা একাডেমী প্রকৌশল বিভাগের সাত জন শিক্ষাবিদ সহ, দুইজন অধ্যাপক বিশেষত চাঁজিজিয়া পণ্ডিতদের সাথে জড়িত এবং ৮০০ জন অধ্যাপক ও সহযোগী অধ্যাপক রয়েছেন ।   তথ্যসূত্র    বহিঃসংযোগ   Donghua University official website     Donghua University official website   Recruiting foreign students  বিষয়শ্রেণী:চীনা বিশ্ববিদ্যালয় বিষয়শ্রেণী:চীন বিষয়শ্রেণী:১৯৫১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫১-এ প্রতিষ্ঠিত বিশ্ববিদ্যালয় ও কলেজ